《游乳泉洞入石云复登莲华岩至白云洞》
清代·薛雪

渴掬乳泉饮，坐听山禽弄。再憩复再登，渐失同游众。

风来老树香，云起危峦动。攀缘绝人境，回头谢尘梦。

仙人不可即，玄鹤何年控。落日淡寒烟，茫茫堪一恸。

摄衣下层冈，白云封古洞。

作者简介：（1681—1770）江苏吴县人，字生白，号一瓢。乾隆初举鸿博未中。少学诗于叶燮，工画兰，善拳勇；尤精于医，与叶天士齐名，其医案有与叶天士、缪遵义两家合刻本，称《三家医案合刻》。有《医经原旨》、《一瓢诗话》等。